Na osnovu odredbe člana 110. Poslovnika Ustavnog suda Crne Gore (“Službeni list Crne Gore”, broj 7/16.), Ustavni sud, na sjednici od 4. aprila 2017. godine**,** donio je

**ODLUKU**

**O PRIJEMU STRANAKA U USTAVNOM SUDU**

**Član 1.**

Ovom odlukom uređuje se prijem stranaka u Ustavnom sudu, radi predaje podnesaka kojima se pokreće, odnosno inicira pokretanje postupka pred Ustavnim sudom, davanja obavještenja o toku ustavno-sudskog postupka, uvida u spise predmeta i prepise spisa i pribavljanja drugih informacija u vezi s ostvarivanjem zaštite ustavnosti i zakonitosti i zaštite ustavnih prava i sloboda u postupku pred Ustavnim sudom.

**Član 2.**

Strankom u smislu ove odluke smatra se učesnik u postupku, iz odredaba čl. 57., 70., 80. 86., 95. i 109. Zakona o Ustavnom sudu Crne Gore (“Službeni list Crne Gore”, broj 11/15.).

**Član 3.**

Neposredna predaja podnesaka vrši se u pisarnici Ustavnog suda, svakog radnog dana (ponedeljak-petak), u vremenu od **11,30 časova** do **13,30** **časova**.

Obavještenja u toku ustavno-sudskog postupka daje generalni sekretar Ustavnog suda, ponedeljkom i petkom, u vremenu od **11,30 časova** do **13,30** **časova**.

Uvid u spise predmeta i prepis spisa vrši se po postupku koji je propisan odredbama čl.107.-109. Poslovnika Ustavnog suda Crne Gore.

**Član 4.**

Stranku, na njen zahtjev, može primiti generalni sekretar.

Stranci se, prilikom prijema u Ustavnom sudu, mogu dati samo obavještenja i podaci saglasno odredbi člana 106. Poslovnika Ustavnog suda Crne Gore.

**Član 5.**

Ova odluka stupa na snagu osmog dana od objavljivanja u “Službenom listu Crne Gore”.

**Član 6.**

Stupanjem na snagu ove odluke prestaje da važi Odluka o prijemu stranaka u Ustavnom sudu, Su br. 354/14-4., od 9. aprila 2014. godine.

Su br. 205/7-5

4. april 2017. godine. PREDSJEDNIK,

Podgorica dr Dragoljub Drašković,s.r.